## Løsningsforslag til oppgaver Kapittel 1 – Entreprenørskap og entreprenører

### Oppgave 1.3.1

Det kan være litt vanskelig å bruke Google for å identifisere nystartede bedrifter. Et tips kan være å søke i Nyheter. For å finne denne funksjonen må du i dag (2014) skrive inn: <https://news.google.com> og så velge Norge i nedtrekksmenyen. Prøv søkeord som «ny bedrift» «oppstartsbedrift» «gründer» eller «entreprenør».

Oppgaven er ment å skulle inspirere ved å lese om oppstartsbedrifter. Ved å forsøke å identifisere mål og hvordan målene skal nås, får du en liten introduksjon til planlegging av bedrifter.

### Oppgave 1.3.2

Du bør kunne identifisere venner, skolekamerater, bekjente og andre entreprenører som mulige samarbeidspartnere. Hvis du i tillegg kan kommentere utfordringen ved å starte bedrift sammen med svært nær familie, er det ekstra bra.

### Oppgave 1.3.3

Eksempler på områder der sosiale bedrifter gjør en forskjell i dag: Rusmisbrukere, arbeidsplasser for personer med autisme, mikrofinans, integrasjon i arbeidslivet for unge uten utdannelse, integrasjon i arbeidslivet for innvandrere.